
A V I Z

asupra proiectului de Lege privind aprobarea Ordonanţei de urgenţă a Guvernului nr.222/2008 pentru modificarea art.31 alin.(1) din Ordonanţa de urgenţă a Guvernului nr.79/2008 privind măsuri  economico-financiare la nivelul unor operatori economici şi  unele măsuri referitoare la remunerarea conducătorilor şi  adjuncţilor conducătorilor autorităţilor şi  instituţiilor publice centrale şi locale


În conformitate cu prevederile art.95 şi 115 din Regulamentul Camerei Deputaţilor, republicat, cu  modificările  ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.222/2008 pentru modificarea art.31 alin.(1) din Ordonanţa de urgenţă a Guvernului nr.79/2008 privind măsuri  economico-financiare la nivelul unor operatori economici şi  unele măsuri referitoare la remunerarea conducătorilor şi  adjuncţilor conducătorilor autorităţilor şi  instituţiilor publice centrale şi locale,  transmis cu adresa nr. PL-x 175 din  9 martie 2009, înregistrat sub nr.31/305 din  9 martie 2009. 
Potrivit prevederilor art. 75 din Constituţia României, republicată, şi ale art.92 alin. (9) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din  4 martie  2009.

             
În temeiul prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut proiectul de lege susmenţionat, în şedinţa din  24  martie 2009. 


Proiectul de lege are ca obiect de reglementare aprobarea Ordonanţei de urgenţă a Guvernului nr.222/2008 pentru modificarea art.31 alin.(1) din Ordonanţa de urgenţă a Guvernului nr.79/2008 privind măsuri  economico-financiare la nivelul unor operatori economici şi  unele măsuri referitoare la remunerarea conducătorilor şi  adjuncţilor conducătorilor autorităţilor şi  instituţiilor publice centrale şi locale în sensul ca remuneraţia directorilor generali/directorilor să fie diferenţiată, urmărindu-se ca activitatea acestora să nu fie blocată.
         Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ nr. 1645 din   24  decembrie  2008. 

În urma dezbaterilor, cu unanimitate de  voturi, s-a hotărât avizarea favorabilă a proiectului de lege.


În raport cu obiectul şi conţinutul său, proiectul de lege  face parte din categoria legilor ordinare.

